[{"text_idx": "#000003", "text": "Otsailaren 5an, igandean, Uliako Gimnastikaren Krosa dela eta, ondoko autobus lineen ibilbideak eta geltokiak aldatuko dira:"}, {"text_idx": "#000011", "text": "\u2013Antiguo alderantz, Ategorrieta 65 geltokia Jaialaira lekualdatuko da."}, {"text_idx": "#000013", "text": "Halaber, 9:30etik 13:30era, gutxi gorabehera, TB6 Taxibus Ulia zerbitzuak aldaketa batzuk izango ditu:"}, {"text_idx": "#000016", "text": "Dbusen tarifa sistema irailaren 1etik aurrera"}, {"text_idx": "#000017", "text": "Aurreikusita dago irailaren 1etik aurrera, osteguna, Dbusen tarifen aldaketa indarrean jartzea, Gipuzkoako Garraioaren Lurralde Agintaritzaren Batzar Nagusiak abuztuaren 4an onartu zuenaren arabera, ekainaren 25eko 11/2022 Errege Lege Dekretuari dagokionez. Errege Lege Dekretu horren bidez, %50eko deskontua aplikatzen da garraioko abonuetan (ordainketa Mugi, Bat eta Barik garraio txartelekin). Tarifen aldaketa aurtengo abenduaren 31ra arte indarrean egongo dela aurreikusten da."}, {"text_idx": "#000018", "text": "Gainerako tarifei dagokienez, aldaketarik gabe mantentzen dira."}, {"text_idx": "#000019", "text": "Beraz, hau da datorren irailaren 1etik aurrera indarrean egongo den Dbusen tarifa sistema berria:"}, {"text_idx": "#000020", "text": "2022ko irailaren 1a baino lehenagoko prezioa"}, {"text_idx": "#000021", "text": "2022ko irailaren 1etik aurrerako prezioa"}, {"text_idx": "#000023", "text": "Ekainaren 23tik aurrera Dbusek zerbitzu gehiago emango ditu udan"}, {"text_idx": "#000024", "text": "Ekainaren 23an, ostegunean, San Juan bezperan, Dbuseko udako zerbitzuak hasiko dira, eta abuztuaren 31ra arte, asteazkena, eskainiko dira. Udan, halaber, Dbusek zerbitzu bereziak eskainiko ditu denboraldiko ekitaldirik garrantzitsuenetarako."}, {"text_idx": "#000026", "text": "Ekainaren 23tik aurrera Dbus-ek zerbitzu gehiago emango du udan"}, {"text_idx": "#000027", "text": "Ekainaren 23an, asteazkenean, San Juan bezperan, Dbuseko udako zerbitzuak hasiko dira, eta abuztuaren 31ra arte, asteartea, eskainiko dira."}, {"text_idx": "#000028", "text": "1.Dbus zerbitzu gehiago udan zehar"}, {"text_idx": "#000029", "text": "1.1. Dbus zerbitzu gehiago auzoetara"}, {"text_idx": "#000030", "text": "Ekainaren 23tik abuztuaren 31ra arte, hiriko gune gehienetan aparteko zerbitzuak egongo dira; izan ere, udan autobusek beranduago egingo dituzte azken irteerak, eta asteko egun guztietan zerbitzuak beranduago bukatu dira. Hauek dira zabaltzen diren ordutegiak:"}, {"text_idx": "#000031", "text": "Ostiraletan, larunbatetan eta jai bezperetan gautxori aurreko ohiko zerbitzuak egongo dira. Gautxori aurreko zerbitzuak dira eguneko lineen azken zerbitzuetatik (gutxi gorabehera 22:00etan) Gautxoriak hasten diren arte (gutxi gorabehera 00:15ean) ematen direnak. Hau da, zerbitzu batzuk besteekin lotzen dituztenak. Gautxori aurreko zerbitzuen geltokiak Boulevardaren eta Gipuzkoa plazaren inguruan daude."}, {"text_idx": "#000032", "text": "1.2. Gautxori zerbitzua berrabiaraziko da"}, {"text_idx": "#000033", "text": "Ekainaren 25etik aurrera Gautxori berbitzua berrabiaraziko da ostiral, larunbat eta jai bezperetan goizeko 3:00ak arte luzatuz. Irteerak Boulevardetik egingo dira."}, {"text_idx": "#000034", "text": "1.3. Maiztasun handiagoa 24 eta 27 lineetako autobusetan"}, {"text_idx": "#000035", "text": "Ekainaren 23tik abuztuaren 31ra arte, jaiegunetan 24-Altza-Gros-Antiguo-Intxaurrondo eta 27-Altza-Intxaurrondo-Antiguo-Gros lineetan autobusak 30 minutuko maiztasunez ibiliko dira, izan ere, hil horietan asteko egun guztietako ordutegiak bateratuko dira."}, {"text_idx": "#000036", "text": "Zerbitzuak 20 minutuan behin 16-Igeldo linean, goizez zein arratsaldez"}, {"text_idx": "#000037", "text": "Pasa den ekainaren 1etik aurrera, 16 linearen zerbitzuak maiztasun handiagoz emango dira, ohiko erabiltzaileen eta turista eta bisitarien garraioa errazteko. 10:05etik 21:05era bitartean zerbitzu gehiago emango dira, denbora tarte horretan zerbitzuen maiztasuna 20 minutukoa izango baita."}, {"text_idx": "#000039", "text": "Ekainaren 23tik aurrera, igandea eta abuztuaren 31ra arte, larunbata, 16 lineak zerbitzu gehiago emango ditu Okendo 18-tik, 23:05ean eta 0:00etan beste bi irteera gehiagorekin."}, {"text_idx": "#000040", "text": "Era berean, ekainaren 23tik abuztuaren 31ra arte Igeldo auzoak autobus zerbitzua izango du gauean, ostiral, larunbat eta jai bezperatan, B7-IGELDO GAUTXORIArekin. Gautxoria 1:00etan eta 2:00etan aterako da Boulevardetik, eta Kontxa pasealekutik joango da zuzenean Igeldoraino eta Kanpineraino."}, {"text_idx": "#000041", "text": "1.5. Kontxako Pasealekuaren itxiera udan"}, {"text_idx": "#000042", "text": "Igande eta jaiegun guztietan, 9:00etatik 19:00etara gutxi gorabehera, Kontxako Pasealekua trafikoari itxita egongo da; beraz, aldaketa hauek egingo dira Antiguoko lineetan:"}, {"text_idx": "#000044", "text": "\u2013 Antiguo alderantz: Sanserrekatik joango dira, eta Pio Barojatik jaitsiko dira Antiguorantz eta, gero, ohiko ibilbidea egingo dute. Ez da geltoki bat ere aldatuko."}, {"text_idx": "#000046", "text": "\u2013 Antiguo alderantz: ohiko ibilbidea. Sanserrekatik joango dira eta geltoki guztiak mantenduko dira."}, {"text_idx": "#000047", "text": "\u2013 Erdialderantz: Sanserrekatik jaitsi ezingo denez, Pio Baroja kiroldegiaren biribilgunetik aurrera Meloditik, Lazkano pasealekutik, Aldapetatik eta Easotik joango da, eta handik aurrera ohiko ibilbidea egingo du."}, {"text_idx": "#000050", "text": "Dbusen autobusen erabilerak gora egin du 2019ko lehen seihilekoan"}, {"text_idx": "#000051", "text": "Dbusen autobusetan zenbatutako bidai kopuruak goraka jarraitzen du. 2019ko ekainaren 30ean urteko 29 milioiko bidai kopurua gainditu da berriro, izan ere, azken 12 hilabeteetan 29.311.304 bidaia erregistratu dira. Kopuru hori errekor historikoa da, Donostian autobusek historian izan duten erabilerarik handiena izan baita."}, {"text_idx": "#000052", "text": "Aurretik, 2011ko ekainean lortu zen kopuru historiko bat; orduan, 29.297.317 bidaia erregistratu baitziren azken 12 hilabeteetan. Aurreko urtean eta garai berean erregistratu ziren datuekin alderatuta, 653.165 bidaia gehiago egon dira aurten (%2,3ko igoera). Ondoko grafikoan ikus dezakegu bidaia kopuruak seihilekoka izan duen bilakaera:"}, {"text_idx": "#000053", "text": "Lineei dagokienez, 2019ko lehen seihilekoan gehien erabili den linea 28-Amara-Ospitaleak izan da, eta horren atzetik 13-Altza eta 5-Benta Berri lineak. Bidaiarien Garraio Publikoari buruzko UNE-EN 13816 arauaren arabera AENORen kalitate ziurtagiria duten hiru lineak dira, eta ziurtagiri horrekin linea horien zerbitzuaren kalitatea egiaztatzen da."}, {"text_idx": "#000054", "text": "Horrez gain, bigarren urtea da, jarraian, Gautxori zerbitzuek gorakada handia izan dutena. 2019ko lehen seihileko honetan 1.123 bidaia gehiago zenbatu dira."}, {"text_idx": "#000055", "text": "Beste albiste oso positiboa izan da auzoen arteko lineetan (24-27-41 lineak) bidaiak berreskuratu direla, aparteko 65.000 bidaia baino gehiago eduki dituzte-eta. Horren arrazoia izan da Astin\u0303eneko zubia ireki dela, 2018ko lehen seihilekoan itxita egon baitzen."}, {"text_idx": "#000056", "text": "2019ko lehen seihilekoan, urtarrilaren 31 izan da autobusa gehien erabili den eguna, 101.039 bidaiarekin, eta horren atzetik, maiatzaren 3a, 99.022 bidaiarekin (Real Sociedad- Real Betis Balompie taldeen arteko kopako partida, Anoetan) Kasu honetan, 2019ko urtarrilaren 19a (San Sebastian bezpera) larunbata izan da eta 88.573 bidaia zenbatu dira (ohiko larunbat batean baino 25.000 bidaia gehiago)."}, {"text_idx": "#000057", "text": "Zentzu horretan, lanegunetako autobusen batez besteko erabilera tarifak bateratu zirenetik handiena izan da, 91.986 bidaiarekin (90.746 bidaia 2018an). Larunbat eta jaiegunetako erabilerari dagokionez, lehen seihileko honetan batez besteko erabilera 2018koa baino handiagoa izan da, baita tarifak bateratu zirenetik erregistratutako handiena ere. Izan ere, larunbatetan 69.050 bidaia erregistratu dira (66.029 bidaia 2018an) eta 40.021 bidaia jaiegunetan (39.169 bidaia 2018an)."}, {"text_idx": "#000059", "text": "Ekainaren 23tik aurrera Dbus-ek zerbitzu gehiago emango ditu udan"}, {"text_idx": "#000060", "text": "Ekainaren 23an, igandean, San Juan bezperan, Dbuseko udako zerbitzuak hasiko dira, eta abuztuaren 31ra arte, larunbata, eskainiko dira. Udan, halaber, Dbusek zerbitzu bereziak eskainiko ditu denboraldiko ekitaldirik garrantzitsuenetarako."}, {"text_idx": "#000061", "text": "Era berean, udako hilabete horietarako, Dbusek \u201cElkartzen duten lineak\u201d izeneko kanpaina abian jarriko du, garraio publikoa sustatzeko, egunetik egunera ehuntzen diren eta Dbuseko autobus lineekin elkartzen gaituzten linea ikusezinak agerian jarriz."}, {"text_idx": "#000062", "text": "Dbuseko lineak, askotan, nabaritzen ez diren lineak dira, baina egunez eta gauez, udan eta neguan, gure eguneroko bizitzarekin, gure zaletasunekin, gure inguruneko pertsonekin eta gure egunerokoarekin elkartzen gaituzte."}, {"text_idx": "#000063", "text": "Erabiltzaileek Dbuseko autobus lineen sarearekin duten loturan eta egunero sortzen den harreman horretan fokua jarriz, Dbusek \u201cElkartzen duten lineak\u201d izeneko kanpaina abiarazi du. Dbus sarea 41 lineak eta 134 autobusek osatuta dago, eta sare horrek lortzen du urtero 180.000 pertsona inguruk elkarrekin lotuago sentitzea eta Donostiak eskaini ahal dienetik hurbilago ere bai."}, {"text_idx": "#000064", "text": "Grafiko fresko eta koloretsu batekin, kanpaina hainbat historiaren ingurukoa da, eta euskarri askotan dago presente: alde batetik, geltokietako markesinetan kartel batzuk ikusi daitezke, non benetako erabiltzaileen profilak eta erabiltzaile horiek Donostiatik mugitzeko erabili ohi dituzten autobus lineak agertzen diren. Autobusen barruan ere binilo batzuk jarri dira, erabiltzaileak beren helmugekin elkartzen dituzten hainbat historiarekin. Era berean, bideo batzuk prestatu dira autobus barruko pantailetan eta sare sozialetan emateko, non kanpainari buruzko material guztia erakutsiko den. Horrez gain, lehiaketa eta zozketa txikiak antolatuko dira. Dbusen Youtube kanalean (dbusdonostia) ikusi daiteke kanpainaren bideo nagusia, hemen eskuragarri dago."}, {"text_idx": "#000065", "text": "2019ko udan Dbusek zerbitzu gehiago eskainiko ditu egunez eta gauez."}, {"text_idx": "#000067", "text": "24-27-41 lineak ohiko ibilbideak egiten ari dira Astin\u0303eneko zubia ireki ondoren"}, {"text_idx": "#000068", "text": "Astin\u0303eneko zubiko lanak bukatu direla eta, Dbuseko 24, 27 eta 41 lineak beren ohiko ibilbideak egiten ari dira."}, {"text_idx": "#000069", "text": "\u2013Larratxo alderantz: Loiolan zerbitzua ematen hasi da berriro eta La Salle, Patxillardegi, Loiola Parking, Bartzelona 26, Bartzelona 10 eta Toribio Alzagako geltokiak lehengora bueltatu dira.\nObrek iraun duten bitartean egon diren behin-behineko geltoki hauek, ordea, zerbitzurik gabe geratu dira: Nemesio Etxaniz (behin-behineko zutoina), Zorroagako pasealekua (behin-behineko zutoina) eta Erriberako Pasealekua (hiri arteko autobusen geltokia)."}, {"text_idx": "#000070", "text": "\u2013Loiola alderantz: Loiolan zerbitzua ematen hasi da berriro eta Aralar Mendilerroa 34, Patxillardegi eta Loiola Parkingeko geltokiak lehengora bueltatu dira.\nObrek iraun duten bitartean Nemesio Etxanizen egon den behin-behineko geltokia, ordea, zerbitzurik gabe geratu da."}, {"text_idx": "#000071", "text": "\u2013Martutene alderantz: ohiko ibilbidea egiten hasi da."}, {"text_idx": "#000072", "text": "\u2013Gros alderantz: Geltoki hauek lehengora bueltatu dira: Bartzelona Hiribidea 35, Bartzelona Hiribidea 15, Egia 17, Frantziskotarrak, Mandasko Dukea 3 eta Euskadi plaza.\nObrek iraun duten bitartean egon diren behin-behineko geltoki hauek, ordea, zerbitzurik gabe geratu dira: Nemesio Etxaniz (behin-behineko zutoina), Erriberako pasealekua (hiri arteko autobusen geltokia) eta Maria Cristina zubia."}, {"text_idx": "#000074", "text": "Otsailaren 23tik, ostirala, 6 urtera bitarteko adingabeek doan bidaiatu ahal izango dute Dbus-en"}, {"text_idx": "#000075", "text": "Otsailaren 23an, ostirala, 6 urtetik beherako adingabeentzako doako bidai txartela sartuko da indarrean Dbusen. Horrela, urte bat gehiagokoa izango da doako bidai txartelarekin bidaiatzeko adin tartea, lehen 5 urtera artekoa baitzen. Beraz, 6 urte bete ondoren bidai txartela ordaindu beharko dute."}, {"text_idx": "#000077", "text": "Dbus-ek autobus zerbitzu berriak jarriko ditu martxan"}, {"text_idx": "#000078", "text": "Datozen egunetan Dbusek hainbat hobekuntza jarriko ditu martxan bere autobus lineetan. Horietako batzuk betiko dira eta beste batzuk, berriz, udan zerbitzua hobetzeko neurriak dira."}, {"text_idx": "#000079", "text": "Ondorengo estekan informazio guztia aurkituko duzu."}, {"text_idx": "#000081", "text": "Informazio panel elektroniko gehiago instalatu ditu Dbus-ek"}, {"text_idx": "#000082", "text": "Azken asteetan Dbusek autobusen iritsiera orduak adierazten dituzten panel elektroniko gehiago instalatu ditu autobus geltokietan eta jada ari dira informazioa ematen. Hauek dira zerbitzu hori eskaintzen duten geltoki berriak:"}, {"text_idx": "#000087", "text": "Panel horiek jarrita, beraz, 16-Igeldo lineak eta 18-Apaizgaitegia lineak informazio sistema hori izango dute lehenengo aldiz beraien Erdialdeko geltokietako batean. Era berean, Egian instalatutako panelekin informazio sistema hobetuko da Atotxako autobus geltoki berriaren eta Norteko geltokiaren inguruan."}, {"text_idx": "#000088", "text": "Horrez gain, Madril hiribideko 8an jarriko den panelari esker 26-Amara-Martutene linea erabiltzen dutenek autobusen iritsiera orduak kontsultatzen jarraitu ahal izango dute panel batean, hemendik aste batzuetara, 17-Gros-Amara linearen ibilbidea Miramoneraino luzatu ondoren Anoetan geratu beharrean Madril 28an geratzen denean, 26-Amara-Martutene lineak ordura arte egiten zuen geldialdia eginez, une horretatik aurrera 26 lineak Madril 28an geratuko baita. Horrela, 17-Gros-Amara-Miramon linea Anoetan egingo du geldialdia eta 26-Amara-Martutene linea, berriz, Madril 28an, justu orain egiten dutenaren kontra. Geltoki bietan egongo da panel elektronikoa."}, {"text_idx": "#000089", "text": "Gainera, datozen egunetan hiru panel berri hauek hasiko dira funtzionatzen:"}, {"text_idx": "#000090", "text": "7 panel berri hauekin, Dbusek jada 100 panel elektriko ditu hiriko auzoetako autobus geltokietan, 2005eko urtarrilean lehenengoak jarri zirenez geroztik. Panel hauek Dbusen geltokien %20ari zerbitzua ematen diete. Era berean, Dbusek unitate gehiago instalatzea espero du, erabiltzaileentzako informazio zerbitzua hobetzeko asmoarekin."}, {"text_idx": "#000091", "text": "Panel elektronikorik ez duten gainerako geltokietarako, autobusen iritsiera orduak geltokian dagoen QR kodearen bitartez kontsultatu daitezke, Bluetooth bidez SMS bat bidaliz geltokiaren kodearekin."}, {"text_idx": "#000094", "text": "Garraioari buruzko Arautegia Irakurri hemen arautegia"}, {"text_idx": "#000099", "text": "Inude eta Artzainen ospakizuna dela-eta geltokietan egingo diren aldaketak"}]